# Claude Bazinet

Claude Bazinet (Vingrau, 1930) és un polític nord-català que va ser alcalde de Vingrau pel DVG del 1994 al març del 2008.

## Biografia

El seu pare fou Baptiste Bazinet que va ser regidor i després alcalde de la població al llarg d'un període de vora cinc dècades. En Claude, durant molts anys es guanyà la vida com a adroguer i viticultor al seu poble natal, fins que va ser-ne elegit alcalde el 1994, i reelegit el 1995 amb el 85% dels vots en una candidatura d'oposició a la pedrera de Vingrau.

### L'afer de la pedrera de Vingrau

Bazinet s'implicà personalment en l'afer de la pedrera de marbre blanc que la societat Omya volia fer al circ de Vingrau, i que des del 1990 aixecà una gran controvèrsia entre el Comitè de Defensa de Vingrau i l'empresa (que tenia el suport de Bernard Bonnet, el polèmic prefecte de la regió, d'altres autoritats i d'alguns veïns).Omya, filial francesa del gegant suís Plüss-Staufer, demanava una concessió de 245 acres que permetés reemplaçar la pedrera que tenia al proper Talteüll, que declarava que estava esgotada. Al 30 de novembre del 1995, Bazinet, amb regidors i amics, va començar una llarga vaga de fam en defensa de la vall; tres anys més tard en farien una altra diverses vilatanes. El conflicte s'allargà anys i panys amb intervenció de la policia (unitats de xoc que van carregar contra els opositors i van enviar vuit persones a l'hospital) i de la Justícia (demandes per ocupació il·legal, per obstrucció a la llibertat de treball, per difamació, plets pels costos). Posteriorment, Bazinet va ser elegit novament alcalde el 2001 i reelegit el 2004, fins que a les eleccions del 2008 el substituí en el càrrec Jacques Raynaud.

## Bibliografia

* Monique Daubresse Balayer Le pot de terre - Vingrau, la démocratie bafouée Perpignan: Société de botanique et d'écologie végétale, 2001 (sobre l'enfrontament amb l'empresa Omya)
* Marc Duran (pseudònim) La resistència de Vingrau, capítol a França contra els catalans : l'afer Bonnet Barcelona: Llibres de l'Índex, 2001 p. 45-51 ISBN 9788495317247 (traducció de l'original francès Bernard Bonnet, un préfet chez les Catalans Barcelona: Éditions de la tempête, 2000 ISBN 8479480408)

## Notes

* ↑ Claude Bazinet Bertrand si es té en compte el cognom de la seva mare, Elisabeth Bertrand (genealogia)
* ↑ o 1940 segons alguna versió
* ↑ Baptiste Bazinet (Mosset, 22 de febrer del 1904 - Vingrau, 6 de maig del 1983) va ser alcalde de Vingrau entre 1967 i 1977. La seva família era mossetana i s'establí al Rosselló als anys 30. Va ser regidor del 1929 al 1935 i del 1945 al 1953, adjunt al batlle del 1953 al 1967, batlle (1967-1977) i, posteriorment, batlle honorari (1977-1983).
* ↑ «La Vie nÂ°2705 - LES HEROS DE LA FRANCE VERTE». Arxivat de l'original el 2016-03-03. [Consulta: 26 octubre 2011].
* ↑ «express sciences - Mobilisation pour une vallée - L'EXPRESS».
* ↑ «Pyrénées: un village résiste contre une carrièreA Vingrau, les élus viennent d'entamer une grève de la faim. Pour défendre le paysage. - Libération».
* ↑ «A Vingrau (66), le maire et la population mis en examen - Aude - Littoral : LaDépêche.fr».

## Enllaços externs

* Indicacions biogràfiques sumàries Arxivat 2011-01-27 a Wayback Machine. (francès)
* Resum històric del procés de la pedrera fins al 1997 Arxivat 2016-03-03 a Wayback Machine. (francès)
* Article de John Henly al The Guardian del 15.8.1998 (anglès)
* Plana externa dedicada al comitè de defensa de Vingrau Arxivat 2016-03-03 a Wayback Machine. (francès)